Før han forlot Tyskland hadde Nesch vakt oppmerksomhet med sin grafikk, og i Norge skapte han i 1933-34 serien «Snegrafikk», inspirert av norsk natur og arbeidsliv. Innenfor grafikken eksperimenterte han med plater påloddet netting, kobbertråd og metallbiter og fikk på den måten en dekorativ relieffvirkning. Han laget også karakteristiske skulpturer, mest hoder, i stein og bronse.